ՀԱՎԵԼՎԱԾ

Եվրասիական տնտեսական
բարձրագույն խորհրդի
«\_\_\_\_» \_\_\_\_\_\_\_\_-ի 2015 թվականի
թիվ \_\_\_\_\_\_\_ որոշման

ՓՈՓՈԽՈՒԹՅՈՒՆՆԵՐ

Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 112 որոշման մեջ

1. Անվանումը եւ 1–ին կետը «Ղազախստանի Հանրապետության» բառերից հետո լրացնել «, Ղրղզստանի Հանրապետության» բառերով։

2. Եվրասիական տնտեսական միության շրջանակներում Հայաստանի Հանրապետության համար սահմանափակումների, բացառումների, լրացուցիչ պահանջների եւ պայմանների անհատական ազգային ցանկի հաստատման կնիք-մակագիրը (գրիֆը) շարադրել հետեւյալ խմբագրությամբ.

«ՀԱՍՏԱՏՎԱԾ Է

Եվրասիական տնտեսական բարձրագույն խորհրդի
2014 թվականի դեկտեմբերի 23-ի
թիվ 112 որոշմամբ»։

3. Ավելացնել Եվրասիական տնտեսական միության շրջանակներում Ղրղզստանի Հանրապետության համար սահմանափակումների, բացառումների, լրացուցիչ պահանջների եւ պայմանների անհատական ազգային ցանկը՝ հետեւյալ բովանդակությամբ.

«ՀԱՍՏԱՏՎԱԾ Է

Եվրասիական տնտեսական բարձրագույն խորհրդի
2014 թվականի դեկտեմբերի 23-ի
թիվ 112 որոշմամբ»

ԱՆՀԱՏԱԿԱՆ ԱԶԳԱՅԻՆ ՑԱՆԿ

Եվրասիական տնտեսական միության շրջանակներում Ղրղզստանի Հանրապետության համար սահմանափակումների, բացառումների, լրացուցիչ պահանջների եւ պայմանների

| Սահմանափակումների, բացառումների, լրացուցիչ պահանջների եւ պայմանների նկարագրությունը | Սահմանափակումների, բացառումների, լրացուցիչ պահանջների եւ պայմանների տեսակը (Պայմանագրի 16-րդ հավելվածի կետեր) | Միջազգային պայմանագիր, նորմատիվ իրավական ակտ |
| --- | --- | --- |
| «Ծառայությունների առեւտրի, հիմնադրման, գործունեության եւ ներդրումների իրականացման մասին» արձանագրության 38-րդ կետի 1-ին ենթակետի հիման վրա («Եվրասիական տնտեսական միության մասին» 2014 թվականի մայիսի 29-ի պայմանագրի հավելված թիվ 16 (այսուհետ՝ Պայմանագիր))՝ ծառայությունների այն ոլորտներում, որտեղ Եվրասիական տնտեսական միության շրջանակներում գործում է ծառայությունների միասնական շուկա, սահմանափակումներ, բացառումներ, լրացուցիչ պահանջներ եւ պայմաններ չեն կիրառվում «Ղրղզստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» 2014 թվականի դեկտեմբերի 23-ի պայմանագիրն ուժի մեջ մտնելու օրվանից:«Ծառայությունների առեւտրի, հիմնադրման, գործունեության եւ ներդրումների իրականացման մասին» արձանագրության 38-րդ կետի 1-ին ենթակետի հիման վրա (այսուհետ՝ հավելված թիվ 16)՝ ծառայությունների այն ոլորտների (ենթաոլորտների) ցանկերում, որոնց համաձայն Եվրասիական տնտեսական միության շրջանակներում ծառայությունների միասնական շուկայի ձեւավորումն իրականացվելու է ազատականացման ծրագրերին համապատասխան, սահմանափակումներ, բացառումներ, լրացուցիչ պահանջներ եւ պայմաններ չեն կիրառվում ազատականացման այդպիսի ծրագրեր իրագործելուց հետո:Թիվ 16 հավելվածի՝ սույն ցանկի երկրորդ սյունակում նշված կետերը կիրառվում են Եվրասիական տնտեսական միության անդամ պետությունների կողմից (այսուհետ՝ անդամ պետություններ)՝ սույն ցանկի առաջին սյունակում նշված ծավալներով եւ պայմաններով:Սույն ցանկը կիրառվում է Պայմանագրի 66-րդ եւ 67-րդ հոդվածներին չհակասող մասով։ |
| 1. Պայմանագրի XVI, XIX, XX եւ XXI բաժիններում ընդգրկվող ծառայությունների եւ գործունեության տեսակների առնչությամբ Ղրղզստանի Հանրապետությունը պահպանում է սահմանափակումներ, բացառումներ, լրացուցիչ պահանջներ եւ պայմաններ կիրառելու իրավունքը՝ Ղրղզստանի Հանրապետության նորմատիվ իրավական ակտերին եւ միջազգային պայմանագրերին համապատասխան այն մասով, որը չի հակասում նշված բաժիններին եւ այն պայմանավորվածություններին, որոնք ձեռք կբերվեն անդամ պետությունների միջեւ՝ նշված բաժիններին համապատասխան | 16-րդ, 17-րդ, 23-րդ, 26-րդ, 28-րդ, 31-րդ, 33-րդ եւ 35-րդ կետեր | ՊայմանագիրՂրղզստանի Հանրապետության միջազգային պայմանագրեր Ղրղզստանի Հանրապետության նորմատիվ իրավական ակտեր |
| 2. Գործունեությունը, որի իրականացման համար պահանջվում է լիցենզիա, կարող է իրականացվել միայն Ղրղզստանի Հանրապետության իրավաբանական անձանց կամ Ղրղզստանի Հանրապետությունում սահմանված կարգով գրանցված անհատ ձեռնարկատերերի կողմից: Գործունեության այն տեսակները, որոնց իրականացման համար պահանջվում է լիցենզիա, ինչպես նաեւ լիցենզավորված անձի կազմակերպական-իրավական ձեւի որոշման կարգը սահմանվում են Ղրղզստանի Հանրապետության օրենսդրությամբ | 23-րդ, 26-րդ եւ 31-րդ կետեր | Ղրղզստանի Հանրապետության` 2013 թվականի հոկտեմբերի 19-ի «Ղրղզստանի Հանրապետությունում լիցենզային եւ թույլատրական համակարգի մասին» թիվ 195 օրենք |
| 3. Զանգվածային լրատվամիջոցների հիմնադրման իրավունքը պատկանում է Ղրղզստանի Հանրապետության հասարակական միավորումներին, կազմակերպությունների աշխատանքային կոլեկտիվներին եւ քաղաքացիներին։ Սույն սահմանափակումը չի կիրառվում Ղրղզստանի Հանրապետության կողմից այն դեպքերում, երբ այդպիսի սահմանափակումը անհամատեղելի կլինի Առեւտրի համաշխարհային կազմակերպությանը միանալու շրջանակներում Ղրղզստանի Հանրապետության կողմից ընդունված եւ «Ղրղզստանի Հանրապետության՝ «Առեւտրի համաշխարհային կազմակերպության ստեղծման մասին» 1994 թվականի ապրիլի 15–ի Մարաքեշի համաձայնագրին միանալու մասին» 1998 թվականի հոկտեմբերի 14–ի արձանագրությամբ նախատեսված՝ Ղրղզստանի Հանրապետության կողմից պարտավորությունների կատարման հետ: | 26-րդ եւ 31-րդ կետեր | Ղրղզստանի Հանրապետության՝ 1992 թվականի հուլիսի 2-ի «Զանգվածային լրատվամիջոցների մասին» թիվ 938-ХII օրենք |
| 4. Էթիլային սպիրտի իրացումը, բացառությամբ կոնյակի սպիրտի, իրականացվում է միայն իրավաբանական անձանց կողմից, որոնք արտադրել կամ ներմուծել են այն | 33-րդ կետ | Ղրղզստանի Հանրապետության՝ 2009 թվականի հոկտեմբերի 13–ի «Էթիլային սպիրտի եւ ալկոհոլային արտադրանքի արտադրության եւ շրջանառության պետական կարգավորման մասին» թիվ 269 օրենք |
| 5. Փաստաբան կարող է լինել միայն փաստաբանական գործունեությամբ զբաղվելու իրավունքի լիցենզիա ստացած եւ փաստաբանների միության (Ադվոկատուրա) անդամ հանդիսացող Ղրղզստանի Հանրապետության քաղաքացին։ Միայն փաստաբաններն ունեն քրեական գործերով որակավորված իրավաբանական օգնություն ցուցաբերելու իրավունք | 23-րդ, 26-րդ եւ 35-րդ կետեր |  Ղրղզստանի Հանրապետության՝ 2014 թվականի հուլիսի 14-ի «Փաստաբանների միության (ադվոկատուրայի) եւ փաստաբանական գործունեության մասին» թիվ 135 օրենք |
| 6. Մասնավոր նոտար կարող է լինել միայն Ղրղզստանի Հանրապետության քաղաքացինՍույն սահմանափակումը չի կիրառվում Ղրղզստանի Հանրապետության կողմից այն դեպքերում, երբ այդպիսի սահմանափակումը անհամատեղելի կլինի Առեւտրի համաշխարհային կազմակերպությանը միանալու շրջանակներում Ղրղզստանի Հանրապետության կողմից ընդունված եւ «Ղրղզստանի Հանրապետության՝ «Առեւտրի համաշխարհային կազմակերպության ստեղծման մասին» 1994 թվականի ապրիլի 15–ի Մարաքեշի համաձայնագրին միանալու մասին» 1998 թվականի հոկտեմբերի 14–ի արձանագրությամբ նախատեսված՝ Ղրղզստանի Հանրապետության կողմից պարտավորությունների կատարման հետ | 23-րդ եւ 35-րդ կետեր | Ղրղզստանի Հանրապետության՝ 1998 թվականի մայիսի 30-ի «Նոտարիատի մասին» թիվ 70 օրենք |
| 7. Դատական փորձագետ կարող է լինել միայն Ղրղզստանի Հանրապետության քաղաքացին | 23-րդ, 26-րդ եւ 35-րդ կետեր | Ղրղզստանի Հանրապետության՝ 2013 թվականի հունիսի 24-ի «Դատափորձագիտական գործունեության մասին» թիվ 100 օրենք |
| 8. Որպես արտոնագրային հավատարմատար կարող է գրանցվել միայն Ղրղզստանի Հանրապետության տարածքում մշտապես բնակվող Ղրղզստանի Հանրապետության քաղաքացին | 26-րդ կետ | Ղրղզստանի Հանրապետության՝ 2001 թվականի փետրվարի 19-ի «Արտոնագրային հավատարմատարների մասին» թիվ 24 օրենք |
| 9. 16-րդ հավելվածի 6-րդ կետի 22–րդ ենթակետի երկրորդ եւ չորրորդ պարբերությունների մեջ նշված ծառայությունների տրամադրման եղանակների միջոցով իրականացվող ծառայությունների առեւտրի առնչությամբ պահպանվում է Ղրղզստանի Հանրապետության տարածքում փոստային ծառայությունների մատուցման գործունեության եւ դրանց հասանելիության վերաբերյալ ցանկացած միջոց ներմուծելու եւ կիրառելու հնարավորությունը | 23-րդ եւ 26-րդ կետեր |  Ղրղզստանի Հանրապետության միջազգային պարտավորությունները, որոնք վերաբերում են ծառայություններին եւ բխում են Ղրղզստանի Հանրապետության` «Առեւտրի համաշխարհային կազմակերպության ստեղծման մասին» 1994 թվականի ապրիլի 15–ի Մարաքեշի համաձայնագրին միանալու մասին» 1998 թվականի հոկտեմբերի 14–ի արձանագրությունից |
| 10. Ղրղզստանի Հանրապետությունում մասնավոր խուզարկուական եւ պահպանության գործունեություն կարող են իրականացնել միայն Ղրղզստանի Հանրապետության իրավաբանական եւ ֆիզիկական անձինք | 23-րդ եւ 26-րդ կետեր | Ղրղզստանի Հանրապետության` 1996 թվականի հուլիսի 1-ի «Ղրղզստանի Հանրապետությունում մասնավոր խուզարկուական եւ պահպանության գործունեության մասին» թիվ 35 օրենք |
| 11. Պահպանվում է ընդերքօգտագործման հետ կապված գործունեությանն առնչվող միջոցներ ներմուծելու եւ կիրառելու հնարավորությունը՝ ըստ համապետական նշանակության օբյեկտների, որոնց ցանկը հաստատվում է Ղրղզստանի Հանրապետության կառավարության կողմից՝ բացառությամբ այն միջոցների, որոնք անհամատեղելի են Համաշխարհային առեւտրային կազմակերպության շրջանակներում Ղրղզստանի Հանրապետության կողմից ընդունված եւ «Ղրղզստանի Հանրապետության՝ «Առեւտրի համաշխարհային կազմակերպության ստեղծման մասին» 1994 թվականի ապրիլի 15–ի Մարաքեշի համաձայնագրին միանալու մասին» 1998 թվականի հոկտեմբերի 14-ի արձանագրությամբ նախատեսված՝ Ղրղզստանի Հանրապետության կողմից պարտավորությունների կատարման հետ | 16–րդ, 17–րդ, 23–րդ, 26–րդ, 31–րդ, 33–րդ եւ 35–րդ կետեր | Ղրղզստանի Հանրապետության` 2012 թվականի օգոստոսի 9-ի «Ընդերքի մասին» թիվ 160 օրենքըՂրղզստանի Հանրապետության միջազգային պարտավորությունները, որոնք վերաբերում են ծառայություններին եւ բխում են «Առեւտրի համաշխարհային կազմակերպության ստեղծման մասին» 1994 թվականի ապրիլի 15–ի Մարաքեշի համաձայնագրին Ղրղզստանի Հանրապետության միանալու մասին» 1998 թվականի հոկտեմբերի 14–ի արձանագրությունից |
| 12. Թմրամիջոցների, հոգեներգործուն (հոգեմետ) նյութերի եւ դրանց պրեկուրսորների մշակումը, արտադրությունը, պատրաստումը, վերամշակումը, պահպանումը, փոխադրումը, առաքումը, բացթողումը, իրացումը, բաշխումը, ձեռքբերումը, օգտագործումն իրականացվում են միայն Ղրղզստանի Հանրապետության իրավաբանական եւ ֆիզիկական անձանց կողմից։ Թմրամիջոցների, հոգեներգործուն (հոգեմետ) նյութերի եւ պրեկուրսորների ներմուծումը, արտահանումը եւ տարանցումն իրականացվում են միայն Ղրղզստանի Հանրապետության իրավաբանական անձանց կողմից | 16–րդ, 17–րդ, 23–րդ, 26–րդ եւ 31–րդ կետեր | Ղրղզստանի Հանրապետության 2013 թվականի հոկտեմբերի 19-ի՝ «Ղրղզստանի Հանրապետությունում լիցենզային թույլատրական համակարգի մասին» թիվ 195 օրենքՂրղզստանի Հանրապետության՝ 1998 թվականի մայիսի 22-ի «Թմրամիջոցների, հոգեներգործուն (հոգեմետ) նյութերի եւ պրեկուրսորների մասին» թիվ 66 օրենքՂրղզստանի Հանրապետության՝ 2013 թվականի մարտի 11-ի «Ղրղզստանի Հանրապետության՝ թմրամիջոցների հսկողության մարմնի մասին» թիվ 39 օրենք |
| 13. Գունավոր եւ սեւ մետաղների ջարդոնի եւ թափոնների հավաքում եւ գնում իրականացնելու իրավունք ունեցող կազմակերպությունների ցանկը սահմանվում է Ղրղզստանի Հանրապետության կառավարության որոշմամբ\* | [[1]](#footnote-1)31-րդ կետ | Ղրղզստանի Հանրապետության կառավարության՝ 2001 թվականի ապրիլի 25-ի «Գունավոր եւ սեւ մետաղների ջարդոնի եւ թափոնների հավաքման, գնման, վերամշակման եւ իրացման կարգին վերաբերող ժամանակավոր հիմնադրույթի հաստատման մասին» թիվ 192 որոշում |

1. \* Կիրառվում է մինչեւ 2017 թվականի փետրվարի 12-ը»: [↑](#footnote-ref-1)